als_Latn dik_Latn azb_Arab
Shefat e Zyrës së BE-së në Kosovë, përfaqësuesja e Posaçme e BE-së, EULEX-it dhe Misioneve të shteteve anëtare të BE-së në Kosovë, përmes një njoftimi për media kanë theksuar se e mirëpresin deklaratën e shefit të misionit të BE-së për Vëzhgimin e Zgjedhjeve, Alojz Peterle.
Ndërkombëtarët përmes kësaj komunikatë po ashtu e kanë shprehur shqetësimin rreth incidenteve të raportuara të kërcënimit dhe presionit, siç janë ato të dëshmuara gjatë ditëve të fundit në pjesën veriore dhe pjesë tjera të Kosovës.
“Ne përsërisim nevojën që të gjithë aktorët politikë të përmbahen nga praktikat që janë në kundërshtim me parimet demokratike dhe në mënyrë të përpiktë ta respektojnë ligjin”, thuhet në njoftim.
“Për ne, e drejta e Kosovës për të zgjedhur udhëheqësit e saj, pa frikë apo ndërhyrje, është një parim i shenjtë. Çdo gjë më pak se kjo nuk paraqet demokracinë që njerëzit në Kosovë e presin dhe e meritojnë”, thuhet më tej në komunikatë. /Insajderi.com
als_Latn als_Latn als_Latn als_Latn